Rikunarita-ORG/Wikinium huggingface dataset:
# Dâi-iòng

Dâi-iòng
**Dâi-iòng**(大洋) sê cī dê-giù biēu-méng miêng-cék iā duâi gì gèng-cūi-kṳ̆. Dâi-iòng găk dâi-lṳ̆k biĕng-dău gì hī siŏh buô-hông gèng-cūi-kṳ̆ hô̤ lā̤ hāi.

Áng diòng-tūng gì guăng-diēng, sié-gái gà̤-dēng gì ô 4 ciáh dâi-iòng: Éng-dô-iòng, Dâi-să̤-iòng, Tái-bìng-iòng gâe̤ng Báe̤k-bĭng-iòng. 2000 nièng, guók-cié cūi-ùng dê-lī cŭ-cék bô ciŏng Nàng-gĭk-ciŭ hô-gê̤ṳng gì gèng-cūi-kṳ̆ téng gūi dâi-iòng diē-sié buŏng chók lì, biéng siàng dâ̤ 5 ciáh dâi-iòng, hô̤ lā̤ Nàng-bĭng-iòng.

Hāi gâe̤ng dâi-iòng tŭng-chĭng hāi-iòng. Dê-giù biēu-méng 71% gì miêng-cék sê hāi-iòng. Găk hāi-iòng dâi-dŏng, iòng gì miéng-cék ciéng 89%.

## Sṳ̆k-ngṳ̄

* Iòng-dŏng-diè, ô-lī-kó̤. (洋當池，霧裡去)
# Séng-gĭng

*Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。*

---

Ĭng-ùng gì *Séng-gĭng*
Séng-gĭng (聖經, Ĭng-ngṳ̄: Bible, Lá-dĭng-ngṳ̄: Biblia, Gū Hĭ-lé-nà̤-ngṳ̄: Βίβλος, Hĭ-báik-lài-ngṳ̄: ביבליה) sê Iù-tái-gáu gâe̤ng Ià-sŭ-gáu gì cŭng-gáu gĭng-diēng, bău-guák *Gô-iók Séng-gĭng* lièng *Sĭng-iók Séng-gĭng*. Gô-iók cêu sê Iù-tái-gáu gì *Hĭ-báik-lài Séng-gĭng*, Sĭng-iók sê gé-lṳ̆k Ià-sŭ-gĭ-dók gâe̤ng ĭ dù-dâ̤ sū gōng gì uâ lièng sū có̤ gì dâi-gié.

## Hók-ciŭ-uâ *Séng-gĭng*

Bàng-uâ-cê *Séng-gĭng* gì tàu hiĕk
19 sié-gī hâiu buáng hiăh, Ĭng Mī gáuk puái gáu-huôi hióng Dṳ̆ng-guók puái-kiēng diòng-gáu-sê̤ṳ. Ôi-lāu huăng-biêng diòng gáu, lì-gáu Hók-ciŭ gì să̤-huŏng diòng-gáu-sê̤ṳ nêng-cĭng hŏk-sĭk Hók-ciŭ-uâ bêng ciŏng Séng-gĭng huăng-ĭk siàng Hók-ciŭ-uâ tū-kiŏng bēng-buōng. Duâi-buô-hông chók-bēng-ŭk sê sāi Bàng-uâ-cê éng gì. Bī-gáu chók-miàng gì sê "Dâi-ĭng lièng Nguôi-guók Séng-cṳ̆ Huôi" (*British and Foreign Bible Society*) găk 1905 nièng chók-bēng gì *Sĭng-iók Séng-gĭng*; 3 nièng hâiu gié-sṳ̆k chók-bēng *Gô-iók Séng-gĭng*.

## Gái káng

* *Gô-iók Séng-gĭng*
* *Sĭng-iók Séng-gĭng*

## Ngiê-dāu Lièng-giék

* SÉNG GĬNG SĬNG GÓ IÓK CIÒNG CṲ̆ (Bàng-uâ-cê bēng-buōng)
* SÉNG GĬNG SĬNG GÓ IÓK CIÒNG CṲ̆ (Háng-cê bēng-buōng)
* Hók-ciŭ-uâ iū-siăng Séng-gĭng